พักต่อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 23 มิ.ย. ปรับฐานต่อในกรอบ 790810 จุด
นายเทิดศักดิ์ ทวีธีระธรรม ผู้อำนวยการฝ่ายวิจัยอาวุโส บล.เอเซียพลัส เปิดเผยว่า วันนี้ตลาดยังเข้าสู่การปรับฐานมีแรงขายทำกำไรต่อหลังจากดัชนียืนเหนือระดับ 800 จุดได้ ขณะที่ข่าวนโยบายจีนปล่อยค่าเงินหยวนมีผลจิตวิทยากับดัชนีได้แค่ระยะสั้นเท่านั้น เพราะยังกังวลวิกฤตการเงินยุโรป ขณะที่ปัจจัยในประเทศไม่มีอะไร 
นอกจากนี้ ราคาน้ำมันล่วงหน้าก็ปรับลงมาอยู่ที่ 76 เหรียญสหรัฐต่อบาร์เรล จาก 78 เหรียญสหรัฐ ทำให้มีแรงขายทำกำไรหุ้นกลุ่มพลังงาน
ทั้งนี้ ประเมินแนวต้านที่ 810 จุด และแนวรับที่ 790 จุด
กลยุทธ์ลงทุนช่วงนี้ถ้ามีกำไรให้ทยอยขายที่กรอบแนวต้าน หากดัชนีอ่อนตัวไปที่แนวรับให้ทยอยเข้าซื้อหุ้นกลุ่มธนาคารพาณิชย์ เช่น ไทยพาณิชย์ (SCB) กสิกรไทย (KBANK) และอสังหาริมทรัพย์ เช่น บริษัท พฤกษา เรียลเอสเตท (PS) บริษัท โนเบิล ดีเวลลอปเมนท์ (NOBLE) และบริษัท แลนด์แอนด์เฮ้าส์ (LH)
มาร์เก็ตติงกล่าวว่า ค่าเงินหยวนที่มีแนวโน้มแข็งขึ้น ส่งผลให้หุ้นสินค้าโภคภัณฑ์น่าสนใจ
วันที่ 22 มิ.ย. ตลาดหุ้นปรับฐานทั่วเอเชีย ดัชนีหุ้นไทยปิดที่ 804.13 จุด ลดลง 1.94 จุด มูลค่าการซื้อขาย บางลง 22,494 ล้านบาท ต่างชาติและรายย่อยช่วยกันขายออกมา 334 ล้านบาท และ 150 ล้านบาทตามลำดับ